Guðrún var með foreldrum sínum í Brekkuhúsi til ársins 1827 , er þau fluttust að Þorlaugargerði . Móðir hennar ól 12 börn , en Guðrún og Jón voru þau einu , sem lifðu . Hin börnin dóu nýfædd . Faðir Guðrúnar drukknaði í Þurfalingsslysinu við Nausthamar 5. mars 1834 . Þau Jón voru með móður sinni næstu tvö árin , en 1836 giftist hún Lofti Jónssyni bónda og formanni . Þau snerust til mormónatrúar og fluttust áleiðis til Utah 1857 , dvöldu í Iowaríki til 1859 , en fluttust þá til Utah . Móðir Guðrúnar lést 1869 . Þá var Guðrún með Lofti stjúpa sínum og Halldóru Árnadóttur síðari konu hans . Hún giftist ekki , átti land , sem hún nýtti , mun hafa þótt sérsinna og stórbrotin . Guðrún var á efri árum með Halldóru stjúpu sinni og síðari manni hennar Gísla Einarssyni bónda og dýralækni . ,, She was a quiet , unassuming , kind and helpful person , “ segir í Our Pioneer Heritage . Guðrún lést 1916 , um nírætt .